stanford-oval/wikipedia huggingface dataset:
קייט בוש
השפעה > קייט בוש כמקור השראה לאמנים אחרים

אמנים רבים ומגוונים ציינו את קייט בוש כהשפעה מוזיקלית או כמקור השראה וביניהם: טורי איימוס (שביצעה גרסאות משלה בהופעות חיות לשירים "Running up that Hill" and "And Dream Of Sheep"), להקת "Antony and the Johnsons", פיונה אפל, פט בנאטר, ביורק, קולדפליי, נטלי קול, פולה קול, להקת "The Decemberists", דיידו, מילאן פרמר (Mylène Farmer), להקת The Futureheads, להקת Goldfrapp, פי ג'יי הארווי, אוטאקה איקארו (Utada Hikaru), ג'ול, מילה יובוביץ', ליב קריסטין (Liv Kristine), נולוון לירוי (Nolwenn Leroy), שרלוט מרטין, מקסוול, שרה מקלכלן, שינייד או'קונור (שעשתה גרסה משלה לשיר "Don't Give Up" עם הזמר וילי נלסון), פלסיבו (שעשו גרסה לשיר "Running Up That Hill"), הזמר פרינס, להקת סוויד, הזמרת Happy Rhodes (שעיבדה את השיר "And Dream Of Sheep" בהופעה חיה), Within Temptation, The Utah Saints, מזי כהן (שעשתה באלבומה הראשון גרסה עברית לשיר "Army Dreamers" שנקראה "שֵם באבן"), הזמרת הישראלית ונערת הפלא מייקי (שם הבמה של מיכל וייסמן) שפעלה בשנת 1989 וכונתה "קייט בוש הישראלית" בשל דמיונה הקולי לבוש, מדונה, שאף אימצה את רעיון "מיקרופון מדונה" מתוך מסע הופעות היחיד של קייט ב-1979, אנני לנוקס שאמרה שבוש היא גאון בטקס פרטי המוזיקה הבריטית, דולורס או'ריורדן מהקרנבריז, קורטני לאב מלהקת הול, גוון סטפאני מנו דאוט, רג'ינה ספקטור, קיי די לאנג, קיי.טי. טאנסטול, ליידי גאגא שחידשה את "דונט גיב האפ" ואמרה ש"אנשים צריכים לדעת יותר על קייט בוש", M.I.A., קייטי מלואה, לילי אלן, ליאונה לואיס, ג'ואנה ניוסום, קייט נאש, פלורנס ולש מפלורנס אנד דה משין, מרינה אנד דה דיימונדס, רדיוהד, טופאק שאקור, קורט קוביין מנירוונה, דייב גהאן מדפש מוד, רוברט סמית' מהקיור, מיוז, אוזי אוסבורן, אאוטקאסט, בלוק פארטי, בון איבר, נטלי מרצ'נט, אני דיפרנקו, סוזן וגה שאמרה שהאלבום "The Dreaming" הוא אחד האהובים עליה מהאייטיז, שאקירה, ירדנה ארזי שחיקתה את סגנונה של קייט בשירה "אני לא גרטה גרבו" באלבומה הראשון ועוד רבים אחרים.
בשנות השמונים והתשעים השוותה התקשורת כל זמרת חדשה לבוש. הראפר והמוזיקאי טריקי (Tricky) הצהיר שעבודתה של בוש היוותה השפעה מכרעת על עבודתו ושהיא ראויה להערכה יותר מהחיפושיות. אף על פי שעבודתה של בוש והשפעתה על אחרים אינם מוכרים לרבים מחוץ לאירופה, מוזיקאים אחרים הצהירו שעבודתה גאונית. ג'ון ליידון (John Lydon) מלהקת PIL הצהיר שעבודתה מבריקה.
הראפר ביג בוי מצמד ההיפ הופ אאוטקאסט, ידוע בהערצתו העצומה לבוש וציין פעמים רבות כי היא היוצרת האהובה והמשפיעה ביותר עליו בכל הזמנים.
השפעה > עיבודים של אמנים אחרים לשיריה

אמנים רבים בכל רחבי העולם הקליטו גרסאות כיסוי לשיריה של קייט בוש, חלקם אמני פופ, רוק, דאנס ומטאל. מעט מהגרסאות האלו יצאו בשני אלבומים. הראשון שיצא בשנת 1997 נקרא "Kate Bush Covered" (גרסאות הכיסוי של קייט בוש) והשני יצא שנה אחריו ונקרא "I Wanna Be Kate" (אני רוצה להיות קייט).
דיסקוגרפיה > אלבומי אולפן

1978: The Kick Inside
1978 Lionheart
1980: Never for Ever
1982: The Dreaming
1985: Hounds of Love
1989: The Sensual World
1993: The Red Shoes
2005: Aerial
2011: Director's Cut
2011: 50 Words for Snow
הערות שוליים

↑  The London Gazette, Issue 60367 (Supplement). 29 December 2012. p. 7.
↑   עדי שחם - שם באבן (מתוך ״זיכרון אחר - רדיו הקצה עם שירי זיכרון אלטרנטיביים״) אתר יוטיוב
↑  שרון מולדבי, תקליט - בוש מהבטן, חדשות, 24 בפברואר 1987
↑  עמית שהם, אשה בעקבות גורלה, חדשות, 29 באוקטובר 1993
↑  Kate Bush talks Vegetarianism - Delia Smith, BBC, 1980
↑  Kate Bush, Viva!
↑  לוק ביינברידג', ‏רשימת 50 גרסאות הכיסוי הטובות בכל הזמנים של קוראי OMM (יש ללחוץ על '50 greatest covers ever'), באתר הגרדיאן, ‏14 ביולי 2007, בדיקה אחרונה 14 באוקטובר 2020
↑  דוריאן לינסקי, ‏10 הרגעים המובחרים של קייט בוש, באתר הגרדיאן, ‏25 באוגוסט 2014, בדיקה אחרונה 14 באוקטובר 2020
↑  אמילי ברקר, קוראי "NME" בוחרים את גרסאות הכיסוי הטובות בכל הזמנים, באתר NME, ‏12 בספטמבר 2013, בדיקה אחרונה 14 באוקטובר 2020
↑   The 50 best covers, The Telegraph, 31 July 2015
↑  רשימות "הטלגרף" לביצועים טובים בכל הזמנים (קטגוריות שונות), באתר rocklistmusic.co.uk, בדיקה אחרונה 14 באוקטובר 2020
| --- | --- |
בקרת זהויות :  NLI: 987007352282305171  PLWABN: 9810579401005606  BIBSYS: 44263  BNE: XX869728  BnF: cb13892009d (data)  GND: 118517988  ICCU: TO0V328269  ISNI: 0000 0001 1480 8340  LCCN: n91108828  LNB: 000066944  MusicBrainz: 4b585938-f271-45e2-b19a-91c634b5e396  NKC: ola2002149454  NLK: KAC2020O3548  NSK: 000065903  NTA: 070134340  RERO: 02-A003061198  SELIBR: 337351  SNAC: w6224zdm  SUDOC: 084136308  VIAF: 120739740   WorldCat (עם VIAF): 120739740 
קייט בוש, 1978
קייט בוש, 1982
קייט בוש במהלך הופעה בשנת 2014
קרן להתחדשות בחינוך לנוער

לוגו העמותה
קרן להתחדשות בחינוך לנוער, המוכרת גם בראשי תיבות שמה באנגלית, YRF, היא עמותה הפועלת לחיזוק החינוך בפריפריה הגאוגרפית והסוציאלית בישראל, כשמטרתה לגשר על פערים בהישגים האקדמיים ולתת הזדמנות שווה לילדים לפתח את כישוריהם והישגיהם בלימודים.
אודות העמותה

העמותה יוזמת ומפעילה תוכניות בתחום החינוך, ובהן: פיתוח מקצועי למורים והעצמתם, תגבור לימודי, הקמת מרכזי למידה. באמצעות פעילויותיה השונות, מאפשרת העמותה לילדים מרקע סוציו-אקונומי נמוך לממש את הפוטנציאל שביכולותיהם, ולהגביר את סיכוייהם להשתלב בחברה הישראלית כתורמים ולא כנתרמים.
העמותה מתבססת על תרומות מקרנות, חברות עסקיות ויחידים בארצות הברית ובישראל, וכן על תקציב משלים מרשות מקומית שבה היא פועלת.
ל-YRF ועד מנהל בארצות הברית וועד מנהל נוסף הפועל בישראל, המורכב מדמויות מובילות במגזר העסקי, ומעורב בפעילות באמצעות מפגשים ודיווחים שוטפים.
כיום מכהנים עו"ד אמנון שורק ממשרד המבוגר עברון ושות כיו"ר העמותה וגלית טולדנו-האריס כמנכ"לית העמותה.
אודות העמותה > הקמת העמותה

העמותה נוסדה בניו יורק ב-1989 בשם YRF) Youth Renewal Fund) מתוך כוונה להעניק הזדמנויות לניידות חברתית באמצעות חינוך. ב-1997 הוקמה בישראל עמותת קרן להתחדשות בחינוך לנוער. (ע"ר מספר 58028-577-3) שני הארגונים פועלים יחד בסנכרון מלא. ועדה אקזקוטיבית משותפת היא הגוף המפקח והמלווה את פעילות העמותה בישראל ומחוצה לה. חברי העמותה מבינים את החשיבות של צמצום הפערים במאבק בעוני וביצירת חברה מלוכדת ובריאה.
ב- 1992 נחנך הפרויקט הראשון בבית הספר "לוי אשכול" בטירת כרמל, הפועל עד היום ובוגריו הרבים נמצאים באוניברסיטאות ובתפקידים בסקטור הציבורי והפרטי. העמותה אף מוכרת תחת השם "YRF - הזדמנות שווה לכל ילד".

בשנת 2014 התמזגה הקרן להתחדשות בחינוך לנוער עם דרכא, עמותה רשומה המפעילה רשת בתי ספר על יסודיים, כשותפה אסטרטגית. בעקבות המיזוג, עמותת YRF בארצות הברית פועלת כיום תחת השם YRF-Darca.
מודל פעילות

העמותה פועלת בשלושה כיוונים מקבילים, התורמים במשולב להשגת מטרותיה:
טיפוח כישורי הוראה - העמותה 'להתחדשות בחינוך - YRF' מאמינה כי המורים הם הגורם בעל ההשפעה הגבוהה ביותר על הישגי התלמידים וכי שיפור דרכי ההוראה יביא לשיפור הלמידה. השינוי אצל התלמיד יבוא מאיכות המפגש מורה-תלמיד במהלך השיעור ומחוץ לכיתה. העמותה פיתחה תוכנית ייחודית המתמקדת בתפיסת המורה כשליח וכמנהיג חברתי להעצמת תלמידיו. מטרת התוכנית היא פיתוח מקצועי ואישי של מורים, וזאת בדרך של העצמה. במסגרת התוכנית פותחו מספר מסלולי עבודה עם המורים, בהם: הדרכה להוראה מותאמת - באמצעות כלים לתכנון השיעור בהתאמה ספציפית לתלמידים, שיקוף שיעור מובנה – שהוא כלי לצפייה בשיעור ולמידה מקצועית בעקבותיו, ושיחה אישית – הבנייה ייחודית של שיחה אישית בין מורה לתלמיד. העמותה מאמינה שגישה זו של יחוס האחריות למורה, ההתייחסות אליו בדרך של העצמה אישית ושל שיתוף, מחלחלת כתהליך מקביל גם מהמורה אל התלמיד.
חינוך משלים - העמותה מעניקה חינוך משלים על ידי פרויקט התגבור הלימודי בשעות אחה"צ אשר מתקיים בסיום יום הלימודים שלוש פעמים בשבוע. במסגרתו לומדים התלמידים 4-6 שעות שבועיות בשלושת מקצועות היסוד: אנגלית, מתמטיקה ועברית. הלמידה מתבצעת בקבוצות קטנות בנות 10-12 תלמידים, בהתאם לרמה הלימודית. סביב התלמיד נבנית מערכת תמיכה, הכוללת שיחות אישיות מובנות בתוכנית בין מורה לתלמיד, קשר רציף של המורה עם הורי התלמיד ומוריו מלימודי הבוקר, הערכת הפעילות על ידי התלמיד, אותה הוא כותב ביומנו האישי בסוף כל שיעור, ועוד. בפרויקט מתקיימות לאורך כל השנה פעילויות ייחודיות, "שוברות שיגרה", על מנת ליצור עבור הילדים אווירה נעימה ומהנה.
מרכזי למידה עצמאיים לאנגלית - העמותה מפעילה מרכזים ללימוד אנגלית שהם עצמאיים ומשרתים בתי ספר רבים ביישוב בו הם פועלים (טירת כרמל, רמלה), וכן מרכזים בית-ספריים ביישובים אחרים. במרכזים עובדים מורים של המרכז, המתאימים את חומרי הלימוד לתוכנית הלימודים של התלמידים המבקרים בהם. התלמידים מבקרים במרכז ככיתה ובליווי המורה שלהם לאנגלית, לפחות פעם בשבוע, כשיעור אנגלית. הם מתחלקים לקבוצות קטנות ועוסקים בפעילויות מגוונות ויצירתיות כמו: צפייה בסרטונים, יצירה, דרמה, מוזיקה, עבודה אינטראקטיבית במחשב, ספורט, משחקים ועוד, והכל - באנגלית. כמו כן פתוחים המרכזים לפעילות אחרי שעות הלימודים, לחוגים, עזרה בשעורי בית או בהכנה למבחנים וכו'. מטרת המרכזים היא שיפור הישגי התלמידים באנגלית. המרכזים משתפים פעולה עם הצוות המקצועי של העמותה, עם הרשות המקומית, עם הפיקוח, עם משרד החינוך, ועם מנהלי ומורי בתי הספר.
מודל פעילות > מוקדי פעילות

העמותה פועלת בשיתוף פעולה עם בתי ספר יסודיים ותיכוניים ובשותפות עם הרשויות המקומיות, המגזר העסקי והמגזר השלישי. בשנת הלימודים 2011-2012 הפעילה העמותה 27 פרויקטים ב-44 בתי ספר ביישובים: אשדוד, רמלה, לוד, אשקלון, תל אביב, נתניה, טירת כרמל, עפולה ועמק החולה. בשנת תשע"ב זכו כ-6,000 תלמידים בכיתות א'-י"ב לפעילות בפרויקטים השונים. עשרות אלפי תלמידים נוספים למדו אצל מורים שזכו להעשרה וחיזוק כישורי ההוראה שלהם במסגרת ההדרכה של YRF.
הישגים

מאז הקמתה בשנת 1989 נהנו מפעילויות העמותה כ-100,000 תלמידים. בשנת הלימודים תשע"ב הפעילה העמותה 27 פרויקטים ב-44 בתי ספר ברחבי הארץ, והעניקה הזדמנות ללמעלה מ-13,000 תלמידים שלמדו מ-234 מורים. סה"כ השקיעה העמותה בשנת הלימודים תשע"ב 8.6 מיליון ₪. העמותה תורמת לשיפור בתחושת המסוגלות של התלמידים ובעקבותיה - שיפור בהישגים הלימודיים שלהם. בעקבות סקר שנתי המתבצע על ידי גורם חיצוני מוסמך הציגה העמותה את הממצאים וההישגים של התלמידים והמורים אשר לקחו חלק בפרויקטים השונים:
קרוב ל-80% מבוגרי י"ב זכאים לתעודת בגרות, לעומת כ-50% בממוצע הארצי.
כ- 60% מבוגרי י"ב ממשיכים ללמידה אקדמית באוניברסיטאות ובמכללות, לעומת 17% בלבד בממוצע הארצי.
כ- 85% מהמורים ב-YRF מרוצים מבחירתם במקצוע ההוראה.
החברה הישראלית נהנית מפירות ההשקעה של YRF, אשר במהלך שנות פעילותה נחשפו אליה כ-100,000 תלמידים.
עשרות בוגרים של העמותה נהנו לאורך השנים ממלגת לימודים באוניברסיטאות ובמכללות, ועובדים היום במקצוע שרכשו כאזרחים תורמים לחברה.
בנובמבר 2011 קבלה העמותה "תו מידות לאפקטיביות – בהצטיינות" מארגון "מידות". העמותה מקבלת תרומות גם באמצעות מיזם "עיגול לטובה".
הערות שוליים

↑  המבורגר עברון ושות'
↑  ריאיון עם גלית טולדנו-האריס בערוץ 1
↑   ליאור דטל, דרכא תתמזג עם העמותה להתחדשות בחינוך - ותקציבה יגדל ב–53 מיליון ד', באתר TheMarker‏, 25 ביוני 2014
↑  תו הצטיינות במידות
↑  YRF בעיגול לטובה
העולם הבוקר: החיים הטובים

| --- | --- |
 סוגה:  תוכנית בוקר, לייף סטייל
 בימוי:  בני כהן
 מנחים:  קובי מחט דנה פאן לוזון יעל בר זוהר
 משתתפים:  אורחים באולפן
 ארץ מקור:  ישראל ישראל
 שפות:  עברית
 תוכנית מקור:  העולם הבוקר
 הפקה
 מפיק:  מאשה פופוב
 עורכים:  ליז דניאל גרינברג
 אתר צילומים:  אולפני "רשת", רמת החייל
 צלמים:  שי נווה בני ברזל
 אורך פרק:  120 דקות
 שידור
 רשת שידור:  ערוץ 2 (רשת) (אוקטובר 2017) רשת 13 (נובמבר 2017)
 פורמט (תמונה):  16:9
 תקופת שידור מקורית:  25 באוקטובר 2017 – 26 בנובמבר 2017 (33 ימים)
 
העולם הבוקר: החיים הטובים הייתה תוכנית הבוקר של רשת 13 ששודרה אחרי "העולם הבוקר". את התוכנית הגישו קובי מחט, דנה פאן לוזון ויעל בר זוהר.
היסטוריה

כחלק מפיצול ערוץ 2 ומעבר הזכיינית "רשת" לערוץ 13, הוחלפה התוכנית "בוקר חם" (ששודרה בשעה זאת בערוץ 2 בימים של "רשת") בתוכנית בוקר חדשה בשם "העולם הבוקר: החיים הטובים".
התוכנית עלתה לשידור ב-25 באוקטובר 2017 בערוץ 2, וב-1 בנובמבר 2017 עברה לרשת 13.
ב-26 בנובמבר 2017, לאחר מספר שבועות שידור, ירדה "העולם הבוקר: החיים הטובים" מהאוויר והוחלפה בתוכנית "פותחים יום".
ראו גם

העולם הבוקר
אמרספורט

אמרספורט (בהולנדית: ‏Amersfoortקובץ:Nl-Amersfoort.ogg‏Ⓘ‏) היא העיר השנייה בגודלה במחוז אוטרכט שבהולנד. העיר גדלה במהירות, אך עדיין קיים בה מרכז משומר היטב ששומר על צביונו מימי הביניים. אמרספורט היא אחת מצמתי הרכבות החשובים בהולנד בשל העובדה שהיא ניצבת על מסילת הרכבת הראשית העוברת מצפון לדרום ועל זאת העוברת ממזרח למערב.
היסטוריה

ציידים-לקטים ישבו באזור אמרספורט בתקופה המזוליתית. ארכאולוגים חשפו סימנים ליישובים אלה כמו שרידי מדורות וכלי צור קטנים, מצפון לעיר.
שרידי יישובים מראשית האלף ה-1 לפנה"ס התגלו באזור אמרספורט, אך השם אמרספורט, על שמה של המעברה על הנהר אמר, הקרוי כיום Eem, לא מופיע לפני המאה ה-11 לספירה. העיר גדלה סביב מה שכיום ידוע ככיכר המרכזית, שם הקימו הבישופים של אוטרכט חצר כדי לשלוט על אזור עמק חלדרסה. ב-1259 הוענקו לאמרספורט זכויות עיר על ידי הבישוף של אוטרכט, הנדריק הראשון ואן וינדן. בנייתה של חומת המגן הראשונה, שהייתה בנויה מלבנים, הושלמה ב-1300 לערך. זמן קצר לאחר מכן, היה צורך בהרחבת העיר וסביב שנת 1380 החלה בנייתה של חומה חדשה שהושלמה בשנת 1450 לערך. ה"קופלפורט" (Koppelpoort) המפורסם של העיר, שהוא שער יבשתי ומימי משולב, הוא חלק מהחומה השנייה. לאחר מכן נהרסה החומה הראשונה ובמקומה נבנו בתים. הרחוב הקרוי היום Muurhuizen (בתי החומה) הוא מיקומה המדויק של החומה הראשונה וחזיתות הבתים ברחוב זה בנויים מעל יסודותיה.
"המגדל של גבירתנו" (Onze Lieve Vrouwetoren), שגובהו 98 מ', הוא אחד ממגדלי הכנסיות מימי הביניים הגבוהים ביותר בהולנד. בנייתם של המגדל ושל הכנסייה החלו בשנת 1444. הכנסייה נחרבה בפיצוץ שאירע בשנת 1787, אך המגדל שרד וניתן להבחין במתאר של בניין הכנסייה באמצעות ההבדלים בסוגי אבני המדרכה במרחב הפתוח שנוצר. נקודת האמצע של המגדל היא נקודת הייחוס למערכת הצירים הקרטזית של מפת הולנד.
העיר שבתוך החומות של אמרספורט השתמרה היטב מאז ימי הביניים. בנוסף למגדל של הכנסייה, שער הקופלפורט ובתי החומה, השתמרו גם כנסיית ג'ורג' הקדוש (Sint-Joriskerk), מערכת התעלות והגשרים ומבנים נוספים מימי הביניים, רבים מהם הוכרזו כאתרים לאומיים. בימי הביניים הייתה אמרספורט מרכז חשוב לתעשיית הטקסטיל ופעלו בה מבשלות רבות.
היהודים הראשוניםשהתיישבו ב-1655 באמרספורט היו ממוצא פורטוגזי, הם הביאו עמם את תעשיית הצמר והסדינים. יוסף פרארה [Josef Pereira] יליד וילה ריאל [Vila Real] בפורטוגל היה היהודי הראשון שנשבע אימונים לעיר ב-1661. זמן קצר אחריו הגיע עמנואל פור אלטו [Emanuel For Alto] ואחריהם הגיעו עוד אנוסים ויהודים, כמה מהם הגיעו מאיטליה.
במאה ה-18 פרחה אמרספורט בעקבות ביות הטבק, אך החל מראשית המאה ה-19 חלה שקיעה. השקיעה נעצרה עם חיבורה של העיר לרשת הרכבות ב-1863 וכמה שנים לאחר מכן על ידי בנייתם של מחנות רגלים ופרשים חשובים בעיר, שהוקמו לצורך הגנת הערים המערביות של הולנד. לאחר שנות העשרים של המאה ה-20 חלה שקיעה נוספת, עד אשר בשנות השבעים אשר הגדירה ממשלת הולנד את אמרספורט, שאוכלוסייתה מנתה אז כ-70,000 תושבים כ"עיר בצמיחה". ב-2009 הגיעה אוכלוסייתה העיר ליותר מ-140,000 תושבים.
היסטוריה > מלחמת העולם השנייה

מאחר שאמרספורט הייתה העיר בה שכן חיל המצב הגדול ביותר בהולנד עד לפרוץ מלחמת העולם השנייה, עם שמונה מחנות צבא שהיו חלק מקו ההגנה הראשי של הולנד, פונתה כל אוכלוסיית העיר שמנתה אז 43,000 תושבים כהכנה לקראת הפלישה הגרמנית שהייתה צפויה במאי 1940. לאחר ארבעה ימי קרב, הותר לאוכלוסייה לשוב אל העיר.
בתחילת המלחמה הייתה באמרספורט קהילה יהודית פעילה שמנתה כ-700 איש. מחציתם גורשו ונרצחו, בעיקר לאושוויץ ולסוביבור. בספטמבר 1941 סירב ממלא מקום ראש העיר, המחוקק הסוציאליסטי ב. נורדאויר [ B. Noordewier] לתלות שלטים אנטי - יהודיים בעיר, וכשזה נעשה בניגוד לרצונו, הוא הסיר אותם.
ב-1943 ניזוק קשות בית הכנסת של הקהילה, שנבנה ב-1727, בהוראת שלטונות העיר שהיו בשליטת הנאצים. לאחר המלחמה שוקם בית הכנסת ונפתח מחדש.
ליד העיר פעל במהלך המלחמה מחנה ריכוז. מחנה הריכוז אמרספורט שכן למעשה בתחומי העיר לוסדן השכנה. לאחר המלחמה ריצה מפקד המחנה, יוזף קוטלה, עונש של מאסר עולם וב-1979 הוא מת בכלאו.
היסטוריה > "עיר הסלע"

מקור כינוייה של אמרספורט, Keistad ("עיר הסלע") הוא ב-Amersfoortse Kei ("סלע אמרספורט"), סלע במשקל של 9 טונות שנגרר ב-1661 מביצות סוסט אל העיר על ידי 400 איש, במסגרת התערבות בין שני בעלי קרקעות. האנשים שגררו את הסלע תוגמלו על ידי המנצח בהתערבות שרכש עבורם בירה ופרצלים. תושבי הערים הסמוכות כינו את תושבי אמרספורט Keientrekker ("גוררי הסלע"). הסיפור גרם לתושבי העיר למבוכה וב-1672 הם ניסו לקבור את הסלע, אך לאחר שהסלע התגלה מחדש ב-1903, הוא הוצב במקום מרכזי כאנדרטה. אין סלעים רבים בגודל כזה בהולנד, כך שהסלע יכול להיחשב כסמל.
ערים תאומות

צ'כיה ליברץ, צ'כיה.
גלריה

המגדל של כנסיית "גבירתנו" (Onze Lieve Vrouwetoren)
שער בית העלמין היהודי באמרספורט, תרל"ג - 1873
מגדל שמירה במחנה הריכוז אמרספורט
"סלע אמרספורט"
הערות שוליים

↑  משרד הסטטיסטיקה של הולנד
1 2  Jozeph Micman ,Hartog Beem, Dan Michman, תרגום: Ruben Verhasselt, Amersfoort, Utrecht, [9025495133 PINKAS Geschiedenis van de Joodse Gemeenschap in Nederland], 1999, Amsterdam: CONTACT, 1999, עמ' 266. (בהולנדית)
| --- | --- |
בקרת זהויות :  NLI: 987007554952805171  BnF: cb13619467c (data)  GND: 4079750-8  LCCN: n79023003  MusicBrainz: 7c86c21d-4988-4c8e-b5c6-1707bc07ef0e  NKC: ge463333  SUDOC: 108010813  VIAF: 81144648453630713770   WorldCat (עם VIAF): 81144648453630713770
השועל והכלבלב 2

| --- | --- |

 מבוסס על:  השועל והכלבלב 
 בימוי:  ג'ים קאמרוד
 תסריט:  רוג'ר ס.ה. שולמן 
 מדבבים:  ריבה מקינטייר ג'ף פוקסוורת'י ויקי לורנס ג'ונה בובו פטריק סווייזי סטיבן רוט 
 מוזיקה:  ג'ואל מקנילי 
 מדינה:  ארצות הברית 
 חברת הפקה:  פארל בארון
 חברה מפיצה:  חברת וולט דיסני
 שיטת הפצה:  הוצאה ביתית, וידאו על פי דרישה 
 הקרנת בכורה:  12 בדצמבר 2006
 משך הקרנה:  67 דק' 
 שפת הסרט:  אנגלית
 סוגה:  סרט חבר'ה, סרט לכל המשפחה, סרט מוזיקלי, דרמה קומית, סרט הרפתקאות 
 סרט קודם:  השועל והכלבלב (1981)
 דף הסרט ב־IMDb
 
השועל והכלבלב 2 (באנגלית: The Fox and the Hound 2) הוא סרט הרפתקאות מונפש אמריקאי שיצא ישירות לווידאו בשנת 2006, בהפקת אולפני וולט דיסני ואולפני דיסניטון. הסרט הוא המשכון ביניים לסרט "השועל והכלבלב" משנת 1981 של אולפני ההנפשה של וולט דיסני, והוא מתרחש בתקופת הילדות של טוד וקופר, לפני אירועי המחצית המאוחרת של הסרט הראשון. עלילת הסרט כוללת את קופר אשר מתפתה להצטרף ללהקת כלבים משוטטים שרים בשם "המשוטטים המזמרים", ובכך מאיימת על ידידותו עם טוד.
הסרט בוים על ידי ג'ים קמרוד וכולל את קולם של ריבה מקנטייר ופטריק סווייזי (בתפקיד הקול היחיד שלו). לסרט היה אלבום פסקול רשמי שיצא ב-21 בנובמבר 2006. הסרט יצא ב-12 בדצמבר 2006 וזכה לביקורות שליליות בדרך כלל, כאשר המבקרים כינו אותו חיקוי חיוור של קודמו.
בשנת 2022 הסרט דובב לעברית ועלה לשירות הסטרימינג דיסני+.
עלילה

הסרט נפתח בטוד וקופר רודפים יחד אחרי צרצר. הם רואים שורה של משאיות שמביאות את יריד המחוז לעיר, וקופר מהופנט לקולות כלבים ששרים יחד באוטובוס ישן של בית ספר עם שלט מצויר בצד בשם "המשוטטים המזמרים". שניהם להוטים ללכת לראות את היריד, אבל כאשר המעקב המגושם של קופר מאכזב שוב את אדונו איימוס סלייד, הגור קשור בחצר בזמן שסלייד וצ'יף הולכים ליריד בלעדיו. טוד מגיע ומוריד את הקולר של קופר, ושניהם הולכים יחד ליריד.
טוד וקופר זוכים לפגוש את להקת "המשוטטים המזמרים". ללהקה חמישה חברים: דיקסי (סלוקי), קאש (כלב ציד ספרדי), סבתא רוז, והאחים התאומים וויילון ופלויד (כלבי דם). חשוב שהם יבצעו טוב כי צופי כישרונות מהגרנד אול אופרי יהיה ביריד. קאש ודיקסי נכנסים לוויכוח, ודיקסי הולכת לפני ההופעה שלהם, ומאלצת אותם לעלות לבמה בלעדיה. במהלך המופע, קופר שר יחד, וקאש מזמין את הגור לעלות לבמה לשיר איתם. הנאמבר המוזיקלי הפך להצלחה. קאש מזמין את קופר להצטרף ללהקה, והוא עושה זאת לאחר שטוד משקר שקופר הוא משוטט. קופר מבלה את כל היום עם קאש, ושכח את הבטחתו לצפות בזיקוקים עם טוד.
דיקסי מוצאת את טוד ומזדהה עם רגשות הנטישה שלו. במהלך השיחה שלהם, טוד מניח להחליק שקופר אינו משוטט. לאחר מכן רוקמת דיקסי תוכנית להעיף את קופר מהלהקה. טוד מתגנב לחבית של צ'יף, מפתה אותו ואת סלייד ליריד במרדף פרוע. המרדף מוביל להומה נרחבת ביריד, וההופעה של המשוטטים המזמרים מחבלת ממש מול סייר הכישרונות מר ביקרסטאף. קופר פוטר מהלהקה וחוזר הביתה עם סלייד. סבתא רוז ושאר חברי הלהקה של קאש די מרחמים על קופר, והלהקה מתפרקת, מה שגרם לקאש להכשיל את דיקסי על ההשפעה של מעשיה. קופר מסיים את החברות שלו עם טוד בגלל שהרס הכל, אבל דיקסי מודה בפניו שלפוצץ את הכיסוי של קופר היה הרעיון שלה ולא של טוד. טוד מובא הביתה על ידי בעליו, האלמנה טוויד. בדרך, טוויד נמנעה בקושי להיפגע ממכוניתו של מגלה הכישרונות, והכובע של ביקרסטאף עף לו מראשו ונוחת על טוד.
למחרת, טוד וקופר מתפייסים. בתקווה לכפר על מעשיו, טוד נותן את הכובע של ביקרסטף לקופר, שמשתמש בו כדי לאתר את צופי הכישרונות במסעדה מקומית. טוד מרמה את קאש ודיקסי לחשוב שהאחר בצרות, וכל הלהקה בסופו של דבר נפגשת במסעדה. קופר משכנע את הלהקה בחשיבותה של הרמוניה, והמשוטטים המזמרים מייללים בחזרה של השיר אנחנו בהרמוניה, מושך את תשומת הלב של צופי הכישרונות ומאחד את הלהקה. מתרשם מהלהקה, הוא מארגן להופעה של הכלבים בגרנד אול אופרי. הסרט מסתיים בכך שקופר בחר לעזוב את הלהקה ולשחק שוב עם טוד.
מדבבים

ריבה מקנטייר בתור דיקסי
פטריק סווייזי בתור קאש
ג'ונה בובו בתפקיד טוד
הריסון פאהן בתור נחושת
ג'ף פוקסוורתי בתפקיד לייל
ויקי לורנס בתור סבתא רוז
סטיבן רוט בתפקיד ווינצ'ל פ. ביקרסטאף, צופי הכישרונות
ג'ים קאמינגס בתור ווילון ופלויד
רוב פולסן כצ'יף
ראסי טיילור בתור האלמנה טוויד
ג'ף בנט בתור עמוס סלייד
קאת' סוסי בתור זלדה החתולה
האנה פאר בתור אוליביה פארמר
פסקול

The Fox and the Hound 2 הוא אלבום הפסקול של הסרט, המכיל שירים של ריבה מקנטייר, שדיבבה את דיקסי בסרט, כמו גם אמנים ידועים נוספים כמו טרישה יארווד, צ'יפ דייוויס וליטל ביג טאון. למלחין ג'ואל מקנילי יש כמה שירים באלבום: "Depressed Dixie", "Sad Puppy Blues", "Nashville 7" ו-"Sticky Hound Puppy". הפסקול כולל שילוב של כותבי קאנטרי ובלוגראס ואמנים שנמצאו בנאשוויל על ידי דיסני על פי המפקחת על המוזיקה קימברלי אוליבר, ומאט ווקר סמנכ"ל בכיר, אולפני דיסניטון. מלחין מוזיקת רקע ג'ואל מקנילי הלחין מוזיקת בלוגראס לקביעת מצבי הרוח של סצנות, בביצוע של כמה אמני בלוגראס מפורסמים.
הנציג העליון של האיחוד לענייני חוץ ומדיניות ביטחון

| --- | --- |


 איוש נוכחי:  קאיה קאלאס
 תאריך כניסה לתפקיד:  1 בדצמבר 2024
 דרכי מינוי:  מינוי על ידי המועצה האירופית ברוב מיוחס ובהסכמת נשיא הנציבות האירופית
 תחום שיפוט:  האיחוד האירופי 
 משך כהונה קצוב:  5 שנה 
 ייסוד המשרה:  1 בדצמבר 2009 
 איוש ראשון:  קתרין אשטון
 אתר רשמי
 
הנציג העליון של האיחוד לענייני חוץ ומדיניות ביטחון (באנגלית: High Representative of the Union for Foreign Affairs and Security Policy) הוא האחראי העיקרי על תיאום וייצוג מדיניות החוץ והביטחון המשותפת של האיחוד האירופי. הנציג העליון הוא אחד מסגני נשיא הנציבות האירופית ועומד בראש שירות פעילות החוץ האירופי (משרד החוץ של האיחוד) ובראש מועצת שרי החוץ של האיחוד. המשרה בצורתה הנוכחית קיימת מ-1 בדצמבר 2009.
באמצעי התקשורת בישראל מכונה הנציג העליון "שר החוץ האירופי", "שר החוץ של האיחוד האירופי" ואף "שר החוץ של אירופה".
הנציג העליון הנוכחי היא קאיה קאלאס, אשר החליפה בתפקידה את ז'וזפ בורל פונטלס.
התפתחות המשרה ושמה

מהקמת האיחוד האירופי ב-1993 על בסיס אמנת מאסטריכט, נשאו חברי הנציבות האירופית באחריות על מדיניות החוץ של האיחוד, כשהאחראי הראשי מביניהם נקרא הנציב האירופי ליחסי חוץ או הנציב האירופי לענייני חוץ (European Commissioner for External Relations / External Affairs). כיתר הנציבים, גם נציבי החוץ השונים היו מינויים של ממשלות המדינות החברות באיחוד.
עם כניסת אמנת אמסטרדם לתוקף ב-1999, נוספה לאיחוד האירופי משרה חדשה - הנציג העליון של מדיניות החוץ והביטחון המשותפת (High Representative of the Common Foreign and Security Policy), אשר אוישה על ידי המזכיר הכללי של מועצת האיחוד האירופי, אז חאבייר סולאנה. משרת הנציג העליון הייתה מצומצמת בסמכויותיה וסולאנה פעל במקביל לחברי הנציבות השונים שהמשיכו לעסוק בענייני חוץ.
בשנת 2004 הוצעה חוקה לאיחוד האירופי, שכללה את החלפת המשרה הקיימת במשרת שר האיחוד לענייני חוץ (Union Minister for Foreign Affairs). הצעת חוקה זו נדחתה בשנת 2005 במשאלי עם בצרפת ובהולנד, ועמה גם השינוי המוצע.
דחיית החוקה הובילה לאמנת ליסבון, ועם כניסתה לתוקף ב-2009 מוזגו תיק החוץ של הנציבות ומשרת הנציג העליון של מדיניות החוץ והביטחון המשותפת למשרה הנוכחית - הנציג העליון של האיחוד לענייני חוץ ומדיניות ביטחון. כתוצאה משינוי זה חדלו הנציבים לעסוק במדיניות חוץ, וסולאנה סיים את תפקידו כנציג העליון והוחלף בידי קתרין אשטון.
על אף דחיית החוקה האירופית, משמש שם המשרה שהוצע בה - שר האיחוד לענייני חוץ, כמו גם השם שר החוץ של האיחוד האירופי, כתחליף קצר לשם הרשמי, בפרט בעיתונות.
מינוי

הנציג העליון ממונה על ידי המועצה האירופית ברוב מיוחס ובהסכמת נשיא הנציבות האירופית. עם זאת, על מנת שיוכל לקבל את תפקידו בנציבות, בפרט כסגן הנשיא, עליו להופיע לשימוע בפני הפרלמנט האירופי ולקבל את אישורו, שכן אמון הפרלמנט נחוץ לשם איוש המשרות בנציבות.